15. prosinca u Domovinskom ratu

**Domovinski rat po nadnevcima**: 15. prosinca u Domovinskom ratu.

- Zbog riječi "Evo moje Kutine i moje Hrvatske", u međunarodnom vlaku mladića Tomislava Cesara, koji se vraćao s odsluženja vojnog roka, dvojica policajaca prebila palicama.

- Predsjednik Republike Hrvatske dr. Franjo Tuđman poslao pismo svjetskim državnicima u kojem se obvezuje da će Hrvatska poštovati sve principe KESS-a, Pariške povelje i Povelje UN-a.

- Građani Zadra proveli 24 sata u skloništu zbog žestokog artiljerijskog napada JNA.

- Vinkovačka bolnica pogođena prilikom topničkog napada JNA na grad. Tom prilikom na Vinkovce palo više od 300 granata.

- Jugovojska napustila 'Komandu Vojnopomorske oblasti' u Splitu.

- Izvršni odbor direktora Međunarodnog monetarnog fonda u Washingtonu praktički odobrio učlanjenje Hrvatske u tu instituciju.

- Predstavnici Zajednice Srba u Hrvatskoj, na primanju kod predsjednika Tuđmana, istakli da ekstremni Srbi oružjem sprečavaju da područja pod zaštitom UNPROFOR-a prihvate ustavno-pravni poredak Hrvatske.

- Četnički udari na položaje hrvatskih branitelja na drniškom bojištu postaju svakodnevni, a kenijski bataljun UNPROFOR-a samo bilježi napade.

- Prema posljednjim izvješćima policije, socijalnih službi i zdravstva BiH, dosad u toj državi poginulo, ubijeno i nestalo oko 130.000 osoba.

**- Prema podacima Visokog komesarijata UN za izbjeglice, najviše je izbjeglica u BiH: 810.000, a čak 1,620.000 treba humanitarnu pomoć. Slijedi Hrvatska sa 705.000, Srbija sa 433.000, Crna Gora 62.000, Slovenija 51.000 i Makedonija sa 19.000.**

- UN zatražili da NATO isplanira vojnu akciju za rješenje rata u bivšoj Jugoslaviji.

- Humanitarni konvoj za Novu Bilu i Bosnu srebrenu stigao nakon 5 dana putovanja, u Ramu stotinjak kilometara od svog cilja, a kada će nastaviti putovanje ovisit će o jamstvu Armije BiH.

- Muslimani zatočeni u Gabeli, njih 434, pušteni od hrvatskih vlasti na lijevu obalu Neretve, na muslimanski teritorij.

- Milan Martić, samozvani 'šef' tzv. 'srpske krajine', zatražit će poništenje izbora za "predsjednika" ove tvorevine, na kojima ga je pobijedio kninski zubar Milan Babić, javlja kninski radio.

- Potpredsjednik hrvatske Vlade dr. Jure Radić uputio posebnom izaslaniku Boutrosa Ghalija Yasushija Akashiju i UNPROFOR-u pismo da spriječe devastaciju prirodnog rezervata Kopačkog rita od pobunjenih Srba iz Baranje.

- Bijela Kuća dvoji o ponudi bosanskih Srba za novi mirovni plan u šest točaka i Karadžićevu pozivu bivšem američkom predsjedniku Carteru da posreduje pregovorima.

- Nema odgode rješenja za hrvatsko Podunavlje, a **Ghalijev prijedlog o rješavanju nije usmjeren na provedbu Temeljnog sporazuma,** izjavio predsjednik Tuđman na konferenciji za novinare po povratku iz Pariza u Zagreb.

**- Na dvodnevnom sastanku franjevačke provincije Bosne Srebrene, održanom u Visokom, ocijenjeno da je Mirovni sporazum o BiH doprinos miru, međutim, franjevci ga ne smatraju pravednim rješenjem.**

- Odbor za promociju regionalizma Županije istarske poduzeo radnje kako bi se ustrojio Ured Županije istarske u Bruxellesu.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.